มีsexกับแฟนล่าสุดตอนวันที่ 30 ต.ค. แ้วหลังจากนั้นประมาณวันที่ 3 พ.ย. ประเดือนแฟนผมมาแล้วหยุดไปเมื่อประมาณวันที่ 7 พ.ย แล้วพอผ่านไป 2 วันวันที่ 9 พ.ย. แฟนบอกมีเลือดเลอะกางเกงสีเข้มคล้ายประเดือนอีก แบบนี้แฟนผมท้องรึปล่าวอะครับตอนที่เพศสัมพัธ์ช่วงแรกไม่ได้ใส่ถุงยางและมีการสอดใส่พอสักพักก็ออกไปใส่ถุงยางแล้วทำกิจจกรรมต่อครับ
สวัสดีค่ะ การมีเพศสัมพันธ์นั้นถ้าไม่ได้ใส่ถุงยางอนามัยเอาไว้ตลอด คือมีช่วงที่สอดใส่โดยไม่ได้ใส่ถุงยางอนามัย ยังคงมีโอกาสตั้งครรภ์ได้ แม้จะน้อยกว่าการหลั่งในตามปกติแต่หลังจากมีเพศสัมพันธ์ครั้งสุดท้าย หากรอบเดือนมาตรงรอบแล้ว ก็แสดงว่าน่าจะไ่มีการตั้งครรภ์ โดยเลือดประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการมีเลือดออกมาวันที่ 9 อีกดังกล่าวมา อาจจะยังเป็นเลือดประจำเดือนได้อยู่ หรือถ้าเลือดหยุดสนิทไปจริงแล้วออกมาซ้ำ อาจจะเป็นเลือดออกผิดปกติจากสาเหตุอื่นๆเช่น ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ได้เช่นกัน ควรยืนยันการตั้งครรภ์ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ หากไม่แน่ใจผล ร่วมกับยังมีเลือดออกผิดปกติต่อเนื่อง ควรไปพบแพทย์เพื่อหาสาเหตุต่อไป